
                          43212 Rovišće

P R A V I L N I K 
o unutarnjem ustrojstvu i načinu rada

 Dječjeg vrtića „Palčica“

Na temelju članka 41. stavak 1. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) i članka 41. stavka 1. točke 2. Statuta Dječjeg vrtića „Palčica“ (KLASA: 601-01/22-01/02, URBROJ: 2103-14-07-22-3, KLASA: 601-01/22-01/12, URBROJ: 2103-14-07-22-3 i KLASA: 601-01/24-01/5, URBROJ: 2103-14-07-24-3), Upravno vijeće Dječjeg vrtića „Palčica“, uz prethodnu suglasnost Osnivača – Općine Rovišće (KLASA: 601-01/26-01/1, URBROJ: 2103-14-01-26-2 od 10. veljače 2026. godine), na sjednici održanoj dana 18. veljače 2026. donijelo je
P R A V I L N I K

o unutarnjem ustrojstvu i načinu rada Dječjeg vrtića „Palčica“
I. OPĆE ODREDBE

Članak 1.

Pravilnikom o unutarnjem ustrojstvu i načinu rada Dječjeg vrtića „Palčica“ (u daljnjem tekstu: Pravilnik) pobliže se uređuje unutarnje ustrojstvo, uvjeti i način rada, potreban broj, zadaće, odgovarajuća stručna sprema pojedinih djelatnika te druga pitanja u svezi s ustrojstvom, djelokrugom i načinom rada Dječjeg vrtića „Palčica“ (u daljnjem tekstu: Vrtić).

Članak 2.

Izrazi u ovom Pravilniku koji imaju rodno značenje, bez obzira da li se koriste u muškom ili ženskom rodu, na jednak način obuhvaćaju muški i ženski rod.

Članak 3.

Vrtić se bavi odgojem i obrazovanjem te skrbi o djeci rane i predškolske dobi poradi poticanja cjelovitog razvoja osobnosti djeteta i kvalitete njegova života sukladno Zakonu o predškolskom odgoju i obrazovanju (u daljnjem tekstu: Zakon), drugim zakonima, Državnom pedagoškom standardu predškolskog odgoja i naobrazbe, propisima donesenim na osnovi zakona, Programskom usmjerenju odgoja i obrazovanja djece rane i predškolske dobi i odredbama Statuta Vrtića.
II. POSLOVI KOJE DJEČJI VRTIĆ OBAVLJA KAO JAVNE OVLASTI

Članak 4.

Poslove upisa djece u programe i poslove ispisa djece iz programa Vrtića obavlja ravnatelj Vrtića.

Poslove  davanja  stručnih  mišljenja obavlja ravnatelj samostalno ili na temelju izrađenog prijedloga mišljenja od strane odgojno – obrazovnih radnika, a koje su isti dužni izraditi na zahtjev ravnatelja Vrtića.

Ostale poslove koje Vrtić obavlja kao javne ovlasti obavlja ravnatelj.

U poslovima koji se obavljaju kao javne ovlasti se postupa prema odredbama zakona kojim se uređuje opći upravni postupak.

Poslove koje Dječji vrtić obavlja kao javne ovlasti u drugom stupnju obavlja Upravno vijeće Vrtića.

III. UNUTARNJE USTROJSTVO  I NAČIN  RADA

Članak 5.

Vrtić ustrojava svoj rad na način kojim će se najbolje ostvariti svrha, ciljevi i zadaće predškolskog odgoja i obrazovanja te skrbi o djeci.

Ustrojstvo i  rad Vrtića temelji se na humanističkom, znanstveno utvrđenom, stručnom, profesionalnom, djelotvornom, odgovornom i pravovremenom obavljanju odgoja i obrazovanja te skrbi o djeci i drugih poslova i zadaća utvrđenih Godišnjim planom i programom rada i normativima utvrđenim Državnim pedagoškim standardom predškolskog odgoja i naobrazbe.
Članak 6.

Vrtić se ustrojava kao predškolska ustanova u kojoj se ostvaruju programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, programi za darovitu djecu, programi predškole, programi ranog učenja stranih jezika, programi umjetničkog, kulturnog, vjerskog i športskog sadržaja i drugi programi u skladu s potrebama djece i zahtjevima roditelja, poslovi vođenja Vrtića, stručno – pedagoški poslovi, administrativni poslovi i pomoćno – tehnički poslovi.
Članak 7.

Rad i djelatnost Vrtića ustrojava se i provodi u sjedištu Vrtića na adresi u Rovišću, Trg hrvatskih branitelja 9 i na adresi podružnice Vrtića u Zrinskom Topolovcu, Zrinski Topolovac 241.
Članak 8.

Ravnatelj i Upravno vijeće Dječjeg vrtića „Palčica“ (u daljnjem tekstu: Upravno viječe) odgovorni su za planiranje i ostvarivanje Kurikuluma i Godišnjeg plana i programa rada Vrtića sukladno financijskom planu te ukupne zadaće Vrtića, a posebno su odgovorni za uspostavljanje stručno utemeljenog, racionalnog i djelotvornog ustrojstva.

Članak 9.

Unutarnjim ustrojstvom poslovi Vrtića razvrstavaju se na:

1. poslove vođenja Vrtića,

2. stručno – pedagoške poslove,

3. administrativne poslove koji obuhvaćaju pravno - administrativne poslove i računovodstvene poslove,

4. pomoćno-tehničke poslove, a koji obuhvaćaju poslove prehrane djece, poslove čišćenja i poslove tehničkog održavanja.

Članak 10.

Poslovi vođenja Vrtića sadrže: 
· ustrojavanje Vrtića, 
· vođenje rada i poslovanja, 
· planiranje i programiranje, 
· praćenje ostvarivanja Godišnjeg plana i programa rada, 
· suradnju s državnim, županijskim i općinskim tijelima i stručnim djelatnicima, 
· drugi poslovi u svezi s vođenjem poslovanja Vrtića.

Članak 11.

Stručno – pedagoški poslovi sadrže:
· neposredan rad s djecom, 
· izvedba programa njege, odgoja, obrazovanja, zdravstvene zaštite, prehrane i socijalne skrbi, programa za darovitu djecu, programa predškole, programa ranog učenja stranih jezika, programa umjetničkog, kulturnog, vjerskog i športskog sadržaja, 
· stručno usavršavanje, 
· suradnju s roditeljima, 
· planiranje i valorizaciju, 
· vođenje pedagoške dokumentacije,
· poslove stručnih suradnika,

· ostali poslovi utvrđeni Godišnjim planom i programom rada.

Članak 12.

Administrativni poslovi obuhvaćaju: 
1) pravno - administrativne poslove i

2) računovodstvene poslove. 

1) Pravno – administrativni poslovi obuhvaćaju: 
· primjenu zakona i propisa donesenih na temelju zakona, 
· izradu pravilnika, rješenja, odluka, zaključaka i drugih akata,
· poslove u svezi s radnim odnosima, 
· pružanje stručne pomoći u poslovima u svezi s radnim odnosima, 
· obavljanje opće pravnih poslova tj. sastavljanje ugovora koje Vrtić sklapa, 
· briga o statusno pravnim pitanjima, 
· provedbu natječaja i oglasa, 
· vođenje dokumentacije i evidencije, 
· suradnju s državnim, županijskim i općinskim tijelima i djelatnicima
· pravne poslove u svezi s djelatnošću Vrtića, 
· zaprimanje i otpremanje pošte,
· urudžbiranje, poslove prijepisa i fotokopiranja.
2) Računovodstveni poslovi obuhvaćaju: 
· izradu financijskog izvješća, 
· izradu financijskog plana, kvartalnog, polugodišnjeg i godišnjeg obračuna,
· poslove planiranja,
· obračun plaća, naknada, poreza, doprinosa i drugih materijalnih izdataka, 
· obračun korisnika usluga,
· poslove evidencije, 
· blagajničke i druge poslove utvrđene propisima o financijskom i računovodstvenom poslovanju.
Pravno – administrativne poslove obavlja ravnatelj Vrtića, a prema naravi posla koji treba obaviti, ravnatelj Vrtića može angažirati i vanjske pružatelje usluga.

Članak 13.

Pomoćno – tehnički poslovi obuhvaćaju: 
1) poslove prehrane djece, 
2) poslove čišćenja i
3) poslove tehničkog održavanja.

1) Poslovi prehrane djece sadrže: 
· organiziranje i nabavku prehrambenih artikala, 
· organiziranje i pripremanje obroka, 
· serviranje hrane, 
· svakodnevno održavanje prostora za pripremu obroka, posuđa za pripremanje i serviranje hrane, 
· čuvanje prehrambenih artikala.
2) Poslovi čišćenja obuhvaćaju: 
· čišćenje unutarnjih prostora - podova, prozora i ostalih staklenih površina,
· čišćenje namještaja i druge opreme, 
· čišćenje i uređenje vanjskog okoliša,

· ostale poslove u svezi s čišćenjem i održavanja prostora i objekata vrtića.
3) Poslovi tehničkog održavanja sadrže: 
· čuvanje i održavanje objekata Vrtića i drugih prostora,
· održavanje uređaja i opreme za grijanje (kotlovnica), 
· održavanje električnih, vodovodnih i plinskih instalacija i opreme, 
· održavanje gromobrana, 
· održavanje i uređivanje vanjskog prostora (okoliša) i objekata,
· manje popravke, 
· druge poslove održavanja i čuvanja objekata vrtića i prostora.
Poslovi tehničkog održavanja se odlukom ravnatelja povjeravaju vanjskim pružateljima usluga.
Članak 14.

Tjedno puno radno vrijeme iznosi 40 sati i raspoređuje se u pet radnih dana od ponedjeljka do petka (8 sati dnevno). 

Raspored dnevnog radnog vremena utvrđuje se Godišnjim  planom i programom  rada Vrtića.

IV. RADNICI   VRTIĆA
Članak  15.


Radnici u Vrtiću su ravnatelj, odgojno – obrazovni radnici i ostali radnici.

Odgojno – obrazovni radnici su: odgojitelj, stručni suradnik (pedagog, psiholog, logoped ili rehabilitator) te medicinska sestra kao zdravstvena voditeljica.

Ostali radnici su osobe koje obavljaju administrativno-tehničke i pomoćne poslove (kuhar i spremačica). 

Radnici iz stavka 1. ovog članka, pored općih uvjeta, moraju imati odgovarajuću stručnu spremu prema odredbama važećeg Zakona i Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću te položen stručni ispit. 
Članak 16.

Odgojitelji, stručni suradnici i ravnatelj obvezni su stručno se usavršavati sukladno propisima koje donosi ministar nadležan za obrazovanje, a zdravstvena voditeljica u skladu s propisima koje donosi ministar nadležan za zdravstvo.



Odgojitelji, stručni suradnici i ravnatelj mogu, dok su u radnom odnosu, napredovati u struci i stjecati položajna zvanja mentora, savjetnika i izvrsnog savjetnika.



Odgojiteljima, stručnim suradnicima i ravnatelju se u slučaju privremene nesposobnosti za rad, korištenje rodiljinog ili roditeljskog dopusta ili posvojiteljskog dopusta ili mirovanja radnog odnosa, produljuje rok na koji su izabrani u odgovarajuće zvanje za onoliko vremena koliko je trajala privremena odsutnost s rada.
Članak 17.

U Vrtiću se utvrđuju radna mjesta, broj izvršitelja, radno vrijeme, stručni i drugi uvjeti, kao i opis poslova kako slijedi:
	NAZIV RADNOG MJESTA
	Ravnatelj

	BROJ IZVRŠITELJA
	1 

	RADNO VRIJEME
	Puno radno vrijeme - 8 sati dnevno

	UVJETI
	· preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, sveučilišni diplomski studij ili diplomski specijalistički studij odgovarajuće vrste,
· najmanje 5 godina radnog staža u djelatnosti predškolskog odgoja,
· položen stručni ispit,
· zdravstvena sposobnost za obavljanje poslova,
· vozačka dozvola „B“ kategorije,
· poznavanje rada na računalu.

	OPIS POSLOVA
	· predlaže opće akte koje donosi Upravno vijeće
· predlaže godišnji plan i program rada
· predlaže prijedlog financijskog plana, financijski plan, godišnji obračun financijskog plana
· donosi plan nabave
· sudjeluje u radu Upravnog vijeća, bez prava odlučivanja
· predstavlja i zastupa Vrtić
· poduzima sve pravne radnje u ime i za račun Vrtića
· zastupa Vrtić u svim postupcima pred sudovima, upravnim i drugim državnim tijelima te pravnim osobama s javnim ovlastima
· obustavlja izvršenje odluka Upravnog vijeća i Odgojiteljskog vijeća za koje zaključi da su suprotne zakonu, podzakonskom i općem aktu
· izvješćuje Upravno vijeće i Osnivača o poslovanju Vrtića
· sklapa pravne poslove u ime i za račun Vrtića

· zaključuje o potrebi zasnivanja radnog odnosa
· predlaže Upravnom vijeću zasnivanje radnog odnosa po natječaju i prestanak radnog odnosa radnika Vrtića
· predlaže Upravnom vijeću upućivanje odgojitelja i stručnih suradnika na liječnički pregled
· izdaje radne naloge radnicima
· odlučuje o zapošljavanju radnika na određeno vrijeme do 60 dana
· odobrava službena putovanja radnicima i izostanke s radnog mjesta
· izvršava odluke i zaključke Upravnog vijeća i Odgojiteljskog vijeća
· određuje raspored upućivanja radnika na zdravstveni pregled
· odlučuje o stjecanju, opterećivanju ili otuđivanju nekretnina i pokretne imovine Vrtića do 10.000 kuna
· sudjeluje u poslovima provođenja upisa djece u Vrtić
· izvješćuje Upravno vijeće i Odgojiteljsko vijeće o nalozima i odlukama tijela upravnog i stručnog nadzora
· saziva konstituirajuću sjednicu Upravnog vijeća
· priprema sjednice Odgojiteljskog vijeća i predsjedava im
· obavlja druge poslove utvrđene statutom i drugim općim aktima Vrtića te poslove za koje izrijekom zakonom, provedbenim propisom ili općim aktom nisu ovlaštena druga tijela Vrtića.

	NAZIV RADNOG MJESTA
	Stručni suradnik



	BROJ IZVRŠITELJA
	1 

	RADNO VRIJEME
	Puno radno vrijeme – 8 sati dnevno
ili 
putem Ugovora o djelu (sukladno Državnom pedagoškom standardu predškolskog odgoja i naobrazbe)

	UVJETI
	· diplomski sveučilišni studij ili diplomski specijalistički studij odgovarajuće vrste, odnosno studij odgovarajuće vrste kojim je stečena visoka stručna sprema u skladu s ranijim propisima

· najmanje 1 godina radnog staža, 

· položen stručni ispit,
· zdravstvena sposobnost za obavljanje poslova,
· vozačka dozvola „B“ kategorije,
· poznavanje rada na računalu.


	OPIS POSLOVA
	· predlaže i ostvaruje Godišnji plan i program rada vrtića  iz svojega djelokruga te izrađuje izvješće o njegovom izvršenju,

· izrađuje i provodi dnevni program rada,

· sudjeluje u ustroju i obavljanju stručno-pedagoškog rada u Vrtiću,

· brine o cjelovitom odgojno-obrazovnom procesu, a osobito predlaže inovacije, suvremene metode i oblike rada koji će pridonijeti maksimalnom razvoju dječjih sposobnosti,

· planira oblike suradnje s roditeljima i pomaže im u rješavanju odgojnih situacija,

· pridonosi razvoju timskog rada u dječjem vrtiću i afirmira djelatnost te javno prezentira rezultate unapređivanja odgojno obrazovne prakse,

· sudjeluje u obavljanju poslova u svezi s upisom djece u Vrtić,  

· ostvaruje redovite programe njege i socijalne skrbi djece iz svojega djelokruga,

· predlaže i sudjeluje u ostvarivanju programa odgojno-obrazovnog rada s djecom predškolske dobi, ustrojava rad i  prati rad u odgojnoj skupini,

· osigurava odgovarajuće uvjete neophodne za izvođenje redovitih programa i drugih programa umjetničkog, kulturnog, vjerskog, sportskog i drugog sadržaja,

· sudjeluje u izradi redovitih i posebnih programa Vrtića i prati njihovo ostvarivanje,

· ustrojava i vodi odgovarajuću pedagošku dokumentaciju te izrađuje odgovarajuća izvješća i evidencije,

· skrbi o stručnom usavršavanju i napredovanju stručnih djelatnika Vrtića sukladno Zakonu i drugim propisima,

· surađuje s djecom, roditeljima, stručnim i drugim radnicima Vrtića, državnim i drugim tijelima,

· izrađuje nacrte potvrda i mišljenja iz članka 1.a stavka 1. točke 2. Zakona o predškolskom odgoju i obrazovanju,

· sudjeluje u pripremi i radu stručnih tijela, prati stručnu literaturu i dr.,

· uređuje i održava Internet stranicu Vrtića,

· obavlja i druge poslove stručnog suradnika propisane Državnim pedagoškim standardom predškolskog odgoja i naobrazbe, 

· obavlja i druge poslove utvrđene statutom i drugim općim aktima Vrtića te poslove za koje izrijekom zakonom, provedbenim propisom ili općim aktom nisu ovlaštena druga tijela Vrtića, kao i druge poslove po nalogu ravnatelja.    

	NAZIV RADNOG MJESTA
	Odgojitelj

	BROJ IZVRŠITELJA
	Do 13 (ovisno o broju odgojno-obrazovnih skupina, trajanju i vrsti programa, te uvjetima rada u skladu s Državnim pedagoškim standardom predškolskog odgoja i naobrazbe)

	RADNO VRIJEME
	Puno radno vrijeme - 8 sati dnevno 

	UVJETI
	· preddiplomski sveučilišni ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu sa ranijim propisima, kao i diplomski sveučilišni studij ili diplomski specijalistički studij odgovarajuće vrste,
· najmanje 1 godina radnog staža,
· položen stručni ispit,
· zdravstvena sposobnost za obavljanje poslova.


	OPIS POSLOVA
	· predlaže godišnji plan i program rada iz svojega djelokruga i izrađuje izvješće o ostvarivanju programa rada,
· ostvaruje neposredne zadaće odgoja i obrazovanja u radu s djecom rane i predškolske dobi,

· ostvaruje zadaće odgoja i obrazovanja kroz pripremanje poticajnog okruženja, planiranje i valorizaciju, stručno usavršavanje i suradnju s roditeljima i vanjskim ustanovama.

· predlaže i izvršava tromjesečni, tjedni i dnevni plan ostvarivanja redovitih, posebnih i drugih programa Vrtića,

· ustrojava rad i radi u odgojnoj skupini,

· sudjeluje u izradi i ostvarivanju izvedbenog odgojno- obrazovnog programa i prati njegovo ostvarivanje,

· vodi odgovarajuću pedagošku dokumentaciju te izrađuje odgovarajuće evidencije,

· skrbi o prostoru u kojem borave djeca, posebice s obzirom na njegovu pedagošku i estetsku osmišljenost i higijensko zdravstvene uvjete,

· skrbi o didaktičkim i drugim sredstvima rada neophodnim u radu s djecom te o ispravnosti tih sredstava,

· surađuje s roditeljima, drugim radnicima Vrtića i širom društvenom zajednicom, 

· sudjeluje u radu stručnih tijela Vrtića,

· redovito se priprema za rad s djecom,

· stručno se usavršava kroz individualne i kolektivne oblike usavršavanja,

· obavlja i druge poslove odgajatelja propisane Državnim pedagoškim standardom predškolskog odgoja i naobrazbe, 

· obavlja i druge poslove utvrđene statutom i drugim općim aktima Vrtića, kao i druge poslove po nalogu ravnatelja.    

	NAZIV RADNOG MJESTA
	Zdravstveni voditelj

	BROJ IZVRŠITELJA
	1 

	RADNO VRIJEME
	Nepuno radno vrijeme - 20 sati tjedno 

ili 
putem Ugovora o djelu sukladno Državnom pedagoškom standardu predškolskog odgoja i naobrazbe

	UVJETI
	· preddiplomski sveučilišni ili stručni studij sestrinstva, odnosno studij kojim je stečena stručna sprema u djelatnosti sestrinstva u skladu sa ranijim propisima kao i diplomski sveučilišni studij ili diplomski specijalistički studij sestrinstva,

· najmanje 1 godina radnog staža, 

· položen stručni ispit,
· zdravstvena sposobnost za obavljanje poslova,
· vozačka dozvola „B“ kategorije.


	OPIS POSLOVA
	· radi na nadzoru i poboljšanju prostora u objektu Vrtića,

· sudjeluje pri raspoređivanju djece po odgojnim skupinama, 

· vodi priručnu apoteku/ambulantu,

· vodi zdravstvenu evidenciju pobola i izostanka djece, 

· vrši pregled oboljele djece i po potrebi izvješćuje liječnika,

· po potrebi pruža pomoć te organizira i educira radnike,

· o svim problemima vezanim za higijensko-zdravstveno stanje u objektu vrtića izvješćuje ravnatelja i potrebne službe,

· otkriva zdravstveni status djece kod prijema u vrtić, prati procijepljenost djece i vodi evidenciju o istom,

· poduzima preventivne mjere i radi na zdravstvenom odgoju, vrši antropometrijska mjerenja djece i obradu dobivenih podataka,

· nabavlja potreban materijal za dezinfekciju,

· nabavlja sanitetski materijal,

· sudjeluje u izradi jelovnika i programa za djecu s posebnim potrebama u prehrani. Izračunava kalorijsku vrijednost jelovnika, 

· vrši svakodnevnu kontrolu kvalitete i kvantitete hrane,

· vodi brigu o higijeni djece i djelatnika,

· vodi zdravstvenu evidenciju pregleda djelatnika, organizira zdravstveni pregled djelatnika za produženje sanitarnih knjižica,                

· sudjeluje u organizaciji roditeljskih sastanaka,

· organizira i održava predavanja za roditelje u suradnji sa pedagogom i ravnateljem, organizira individualne kontakte sa roditeljima,

· prati stručnu literaturu,

· obavlja i druge poslove svog radnog mjesta propisane Državnim pedagoškim standardom predškolskog odgoja i naobrazbe, 

· obavlja i druge poslove utvrđene statutom i drugim općim aktima Vrtića, kao i druge poslove po nalogu ravnatelja.    

	NAZIV RADNOG MJESTA
	Voditelj računovodstva

	BROJ IZVRŠITELJA
	1

	RADNO VRIJEME
	Puno radno vrijeme – 8 sati dnevno

	UVJETI
	· Sveučilišni integrirani prijediplomski i diplomski studij / Sveučilišni diplomski studij / Sveučilišni prijediplomski studij / Stručni prijediplomski studij ekonomskog smjera
· najmanje 1 godina radnog staža na odgovarajućim poslovima, 

· zdravstvena sposobnost za obavljanje poslova.


	OPIS POSLOVA 
	· Organizira rad u knjigovodstvu u skladu sa zakonskim propisima,
· Sudjeluje u izradi financijskog plana poslovanja i izradi normativnih akata iz djelokruga računovodstva,
· Izrađuje statistička izvješća u svezi s poslovanjem Vrtića,
· Sudjeluje u vođenju knjige inventara i određuje inventarske brojeve za novonabavljena sredstva, 

· Sudjeluje u vođenju analitičkih evidencija osnovnih sredstava i sitnog inventara,
· Sudjeluje u obračunu amortizacije osnovnih sredstava i obavlja revalorizaciju osnovnih sredstava,
· Vodi knjigu ulaznih računa,
· Kontrolira i likvidira sve ulazne račune (prilaže primke) te ispostavlja naloge za sva plaćanja po računima dobavljača,
· Vodi brigu o plaćanju u ugovorenom roku,
· Obračunava plaće i naknade zaposlenicima Vrtića,
· Sastavlja specifikacije svih obustavi djelatnika i vrši obustave na plaćama,
· Obračunava poreze i doprinose iz i na plaću te vrši njihovu uplatu,
· Vodi analitičku evidenciju plaća,
· Vodi evidenciju o obustavi radnika i brine se o njihovoj blagovremenoj uplati,
· Dostavlja specifikacije za neto plaće dogovorenoj banci,
· Vrši refundaciju isplaćenih bolovanja,
· Obračunava i ispostavlja uplatnice za boravak djece u Vrtiću te knjiži sve uplate i vodi evidenciju o ažurnosti uplata,
· Prati pravovremenu naplatu, izrađuje opomene za dužnike,

· Obavještava roditelje o dugovanjima i po potrebi vrši prisilnu naplatu neurednih dužnika,

· Brine o administraciji iz djelokruga računovodstva,
· Sudjeluje u izradi kalkulacije ekonomske cijene Vrtića – brine o ažurnosti i ispravnosti svih dokumenata,
· Kontrolira rad inventurnih komisija i usklađuje stvarno stanje sa stanjem u knjigovodstvu,
· Vodi arhivu računovodstva,
· Odgovoran je za obavljanje i izvršavanje poslova i zadaća u okviru opisa svojeg radnog mjesta,
· Obavlja i ostale poslove po nalogu ravnatelja.

	NAZIV RADNOG MJESTA
	Kuhar

	BROJ IZVRŠITELJA
	1 

	RADNO VRIJEME
	Puno radno vrijeme - 8 sati dnevno 

	UVJETI
	· srednja stručna sprema odgovarajuće struke,
· najmanje 1 godina radnog staža,
· zdravstvena sposobnost za obavljanje poslova.

	OPIS POSLOVA
	· samostalno kuha i priprema potreban broj obroka,

· obavlja poslove serviranja i prati isporuku hrane u dnevne boravke,

· odgovara za kvalitetu i kvantitetu obroka,

· pazi na zdravstvenu ispravnost namirnica,

· u suradnji sa višom medicinskom sestrom osmišljava i izrađuje jelovnike te brine o kaloričnoj vrijednosti obroka,

· prati zakonom određene smjernice za rad kuhinje,

· brine o kontinuitetu provedbe HASAP-sustava –vodi evidenciju,

· obavlja sve poslove u preuzimanju, čišćenju i pripremanju namirnica, 

· pere i dezinficira pribor za jelo, posuđe i cjelokupni prostor kuhinje,

· odlaže  u namijenjeni prostor sav otpad, 

· pazi na čistoću osnovnih i pomoćnih sredstava za rad u kuhinji kao i odjeće i obuće,

· obavlja i druge poslove svog radnog mjesta propisane pozitivnim zakonskim propisima, kao i druge poslove po nalogu ravnatelja.

	NAZIV RADNOG MJESTA
	Spremačica

	BROJ IZVRŠITELJA
	2

	RADNO VRIJEME
	1 izvršitelja u punom radnom vremenu - 8 sati dnevno
1 izvršitelj u nepunom radnom vremenu - 4 sata dnevno

	UVJETI
	· završena osnovna škola,
· zdravstvena sposobnost za obavljanje poslova.

	OPIS POSLOVA
	· obavlja poslove čišćenja i higijene prostorija u kojima borave djeca, hodnika i drugih prostorija u objektu,

· obavlja poslove čišćenje namještaja i premazivanje zaštitnim sredstvima,

· pranje i dezinficiranje sanitarnih čvorova najmanje tri puta dnevno,

· svakodnevno čišćenje tepiha i prostirača

· svakodnevni pregled i čišćenje okoliša objekata: igrališta, stepeništa, terasa i dr.,
· čišćenje vrata, prozora, lustera/svjetiljki, prostora za otpad,

· čišćenje snijega, lišća i sl. na prilazima objektu,

· sakupljanje i otpremanje komunalnog otpada,

· dezinfekcija kanti za otpad,

· skidanje zavjesa/zamračivala prostora za pranje, pranje i njihovo ponovno postavljanje,

· redovito presvlačenje i pranje dječje posteljina,

· svakodnevno postavljanje i raspremanje ležaljki,

· po potrebi pomoć u serviranju i podjeli obroka po skupinama, 

· čišćenje i dezinfekcija dječjih stolova prije i nakon obroka,

· sakupljanje posuđa i pribora za jelo po skupinama, te po potrebi pomoć u njegovom pranju i odlaganju,
· obavlja i druge poslove utvrđene statutom i drugim općim aktima Vrtića, kao i druge poslove po nalogu ravnatelja.    

	NAZIV RADNOG MJESTA
	Pomoćni kuhar/ica - spremač/ica

	BROJ IZVRŠITELJA
	3

	RADNO VRIJEME
	Puno radno vrijeme - 8 sati dnevno 

	UVJETI
	· završena osnovna škola,
· završena SSS – kuhar i srodna strukovna zanimanja,
· zdravstvena sposobnost za obavljanje poslova.

	OPIS POSLOVA
	· uz posao i radne zadatke spremača/ice obavlja i sljedeće poslove:

· sudjeluje u pripremanju i skladištenju namirnica i mehaničkoj obradi namirnica,

· pomaže u prigotovljavanju namirnica,

· obavlja poslove vezano uz serviranje jela i posuđa,

· raspoređuje obroke po odgojnim skupinama,

· razvozi pripremljena jela i dovozi posuđe na pranje,

· pere i dezinficira posuđe i pribor za jelo,

· pere i dezinficira cjelokupni prostor kuhinje,

· posprema sav otpad hrane u prostor namijenjen za tu svrhu,

· o svom vodi brigu o urednom izgledu i stalnoj čistoći ruku, odjeće obuće te glavnih i pomoćnih sredstava kojima se služi u radu, 

· vodi evidenciju prema mjerama HACCAP sustava,

· obavlja ostale poslove prema nalogu kuharice, zdravstvene voditeljice i ravnatelja.

	NAZIV RADNOG MJESTA
	Pomoćni radnik za njegu, skrb i pratnju

	BROJ IZVRŠITELJA
	Do 2

	RADNO VRIJEME
	Puno radno vrijeme - 8 sati dnevno, sukladno potrebama vrtića

	UVJETI
	· srednja škola 3 godine
· zdravstvena sposobnost za obavljanje poslova

	OPIS POSLOVA
	· obavlja poslove njege i skrbi djece,

· pomaže u održavanju higijene, 

· pruža pomoć djeci pri izvođenju aktivnosti odgojitelja tijekom odgojno-obrazovnog procesa, 

· pazi na sigurnost djece i ostale poslove po nalogu ravnatelja.

	NAZIV RADNOG MJESTA
	Pomoćnik za djecu sa teškoćama u razvoju ili stručni komunikacijski posrednik

	BROJ IZVRŠITELJA
	1 

	RADNO VRIJEME
	Nepuno radno vrijeme - 4 sata dnevno
ili
putem Ugovora o dodatnom radu (sukladno Državnom pedagoškom standardu predškolskog odgoja i naobrazbe).

	UVJETI
	· završeno najmanje četverogodišnje srednjoškolsko obrazovanje
· završeno osposobljavanje i stečena djelomična kvalifikacija
· da nije roditelj niti drugi član obitelji djeteta kojem se pruža potpora
· zdravstvena sposobnost za obavljanje poslova


	OPIS POSLOVA
	· pruža neposrednu podršku djeci sa teškoćama u razvoju
· pomaže u uključivanju u kolektiv
· pomaže u komunikaciji i socijalnoj uključenosti
· pomaže u savladavanju socijalno-psiholoških prepreka, senzoričkih i arhitektonskih barijera

· potiče i usmjerava djecu na prihvatljive oblike ponašanja
· pruža potporu u provedbi pravila rada i igre
· pruža potporu u kretanju, ukoliko je potrebna
· pruža potporu u obavljanju higijenskih potreba
· pruža potporu u obavljanju aktivnosti i zadataka
· prati napredak djece
· pomaže u obavljanju ostalih odgojno-obrazovnih poslova
· vodi odgovarajuću pedagošku dokumentaciju vezanu uz djecu sa teškoćama u razvoju te izrađuje odgovarajuće evidencije,
· surađuje i komunicira sa odgojiteljima, stručnim timom i ravnateljem,
· surađuje s roditeljima, ostalim radnicima Vrtića i širom društvenom zajednicom,
· sudjeluje u izradi i ostvarivanju odgojno-obrazovnog programa i prati njegovo ostvarivanje,
· skrbi o prostoru u kojem borave djeca, posebice s obzirom na njegovu pedagošku i estetsku osmišljenost i higijensko zdravstvene uvjete,
· skrbi o didaktičkim i drugim sredstvima rada neophodnim u radu s djecom te ispravnosti tih sredstava,
· sudjeluje u radu stručnih tijela Vrtića,
· redovito se priprema za rad s djecom sa teškoćama u razvoju,
· stručno se usavršava kroz individualne i kolektivne oblike usavršavanja,
· obavlja i druge poslove po nalogu ravnatelja,
· obavlja i druge poslove utvrđene Statutom i drugim općim aktima Vrtića ili po Zakonu, kao i druge poslove po nalogu ravnatelja.


V. BORAVAK U PROSTORU VRTIĆA

Članak 18.

Radnici Vrtića te druge osobe mogu boraviti u prostoru Vrtića samo tijekom radnog vremena Vrtića.
Članak 19.

U prostoru Vrtića zabranjeno je:

· pušenje i konzumacija duhanskih i sličnih proizvoda,

· unošenje i nošenje oružja i drugih sredstava opasnih po život ili tijelo,

· pisanje po zidovima i inventaru Vrtića,

· unošenje i konzumiranje alkohola, narkotičkih sredstava i drugih opojnih sredstava,

· unošenje sredstava, opreme i uređaja koji mogu izazvati požar ili eksploziju odnosno bilo kakvu štetu na imovini Vrtića ili drugih osoba,

· unošenje, prikazivanje ili pokazivanje tiskovina i medijskih zapisa neprimjerenog sadržaja.

Radnici i roditelji, odnosno skrbnici djece, ne smiju bez odobrenja ravnatelja dovoditi u Vrtić strane osobe. 

Svim osobama zabranjeno je dovoditi životinje u prostorije i radni okoliš Vrtića.
Članak 20.

Dužnost je radnika i drugih osoba koje borave u Vrtiću skrbiti se o imovini Vrtića prema načelu dobroga gospodara.
Članak 21.

Radnici Vrtića moraju se racionalno koristiti sredstvima Vrtića koja su im stavljena na raspolaganje. Svaki uočeni kvar na instalacijama električne energije, plina ili vodovoda/odvodnje, grijanja i/ili drugi kvar, radnici su obavezni prijaviti ravnatelju ili ekonomu.

Članak 22.

Radnici Vrtića dužni su kulturno i primjereno komunicirati te se primjereno ponašati prema roditeljima odnosno skrbnicima djece i drugim osobama koje borave u Vrtiću.

Članak 23.

Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne aparate i zaključati radne prostorije.

O zaključavanju objekta Vrtića brine osoba određena od strane ravnatelja.

Članak 24.

Na parkiralištu i u dvorištu Vrtića mogu se kretati i parkirati samo vozila radnika Vrtića, osoba koje obavljaju poslove za Vrtić, službenih osoba te vozila roditelja odnosno skrbnika djece.

VI. RADNO VRIJEME

Članak 25.

Radno vrijeme Vrtića utvrđuje se posebnom odlukom Upravnog vijeća Vrtića.

Djeca mogu boraviti u Vrtiću samo u vremenu određenom za izvođenje odgojno-obrazovnog programa i drugih oblika rada.

Roditelji ili skrbnici dužni su djecu dovoditi u Vrtić čistu i urednu.

Članak 26.

Radnici su dužni dolaziti na posao i odlaziti s posla prema rasporedu radnog vremena. 

Način evidencije nazočnosti na radu određuje ravnatelj.

Članak 27.

Materijali se mogu unositi i iznositi za vrijeme radnog vremena, a izvan radnog vremena samo uz odobrenje ravnatelja.

VII. RAD S DJECOM

Članak 28.

Odgojno-obrazovni rad s djecom u svim programima ustrojenim u Vrtiću odvija se u suglasju s Državnim pedagoškim standardom predškolskog odgoja i naobrazbe, Programskim usmjerenjem odgoja i obrazovanja predškolske djece, Nacionalnim kurikulumom za rani i predškolski odgoj i obrazovanja, Kurikulumom Vrtića i Godišnjim planom i programom rada Vrtića, povodeći se humanističkim  načelima.

Rad s djecom provodi se u jasličkim i vrtićkim odgojno - obrazovnim skupinama.

Članak 29.

Za vrijeme rada radnici su dužni biti primjereno odjeveni, odnosno nositi urednu i čistu zaštitnu odjeću i obuću.

Dnevni odmor (stanku) radnici koriste tako da se osigura redovito ostvarivanje programa, nadzor nad djecom, komuniciranje sa strankama i cjelokupni proces rada. 

Odgojno – obrazovni radnici ne mogu koristiti stanku u vrijeme obavljanja neposrednog odgojno – obrazovnog rada već dnevni odmor (stanku) mogu koristiti nakon obavljenog neposrednog odgojno – obrazovnog rada.

Članak 30.

Roditelji, odnosno skrbnici djece, imaju pravo zahtijevati individualne konzultacije s ravnateljem i odgojno – obrazovnim radnicima Vrtića u dane i vrijeme koje odredi ravnatelj ili odgojno – obrazovni radnik Vrtića u dogovoru s roditeljima, odnosno skrbnicima djece.

Ukoliko ravnatelj ili odgojno – obrazovni radnik Vrtića nađe opravdanim pozvati roditelja odnosno skrbnika djece na individualne konzultacije, roditelji, odnosno skrbnici djece, dužni su se odazvati pozivu u vrijeme koje je odredio ravnatelj ili odgojno – obrazovni radnik Vrtića.

Neopravdano neodazivanje pozivu iz prethodnog stavka ovog članka, odnosno izbjegavanje suradnje roditelja, odnosno skrbnika djece, s ravnateljem ili odgojno – obrazovnim radnicima Vrtića predstavlja opravdan razlog za ispis djeteta iz programa Vrtića, a što će Vrtić učiniti po službenoj dužnosti.

VIII. ZAVRŠNE ODREDBE

Članak 31.
Ovaj Pravilnik donosi Upravno vijeće Dječjeg vrtića „Palčica“ uz prethodnu suglasnost Općinskog vijeća Općine Rovišće.
Članak 32.
Stupanjem na snagu ovog Pravilnika, prestaje važiti Pravilnik o unutarnjem ustrojstvu i načinu rada Dječjeg vrtića „Palčica“ (KLASA: 601-01/22-01/10, URBROJ: 2103-14-07-22-3)Izmjene i dopune Pravilnika o unutarnjem ustrojstvu i načinu rada Dječjeg vrtića „Palčica“ (KLASA: 601-01-22-01/12, URBROJ: 2103-14-07-22-6) Pravilnik o izmjenama  dopunama Pravilnika o unutarnjem ustrojstvu i načinu rada Dječjeg vrtića „Palčica“ (KLASA: 601-01/23-01/7, URBROJ: 2103-14-07-23-4), Pravilnik o izmjenama i dopunama Pravilnika o unutarnjem ustrojstvu i načinu rada Dječjeg vrtića „Palčica“ (KLASA: 602-01/24-01/6, URBROJ: 2103-14-07-24-2), Pravilnik o izmjenama i dopunama Pravilnika o unutarnjem ustrojstvu i načinu rada Dječjeg vrtića  „Palčica“ (KLASA:601-01/25-01/3, URBROJ: 2103-14-07-25-2) i Pravilnik o V. Izmjenama i dopunama Pravilnika o unutarnjem ustrojstvu i načinu rada Dječjeg vrtića „Palčica“ (KLASA:601-01/25-01/12, URBROJ: 2103-14-07-25-4)
Članak 33.

Ovaj Pravilnik stupa na snagu prvog dana od dana objave na oglasnoj ploči Vrtića.
KLASA: 601-01/26-01/2
URBROJ: 2103-14-07-26-3
Rovišće, 18. veljače 2026. 

                   PREDSJEDNICA 
                   UPRAVNOG VIJEĆA
                 Sanja Horvat
Pravilnik o unutarnjem ustrojstvu i načinu rada Dječjeg vrtića „Palčica“ objavljen je na oglasnoj ploči Dječjeg vrtića „Palčica“ dana 19. veljače 2026. godine

Tel: 043 228 517	                Mob: 099 366 4338                


E-mail: �HYPERLINK "mailto:vrtic@dv-palcica.hr"��vrtic@dv-palcica.hr�       Web: https://dv-palcica.hr/

